Document ID: 32004D0036

Απόφαση της Επιτροπής
της 23ης Δεκεμβρίου 2003
για τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπεται η εισαγωγή αλιευτικών προϊόντων για ανθρώπινη διατροφή, που αφορά τη Γουιάνα, την Κένυα, τη Σερβία και το Μαυροβούνιο και την Αίγυπτο
[κοινοποιηθείσα υπό τον αριθμό Ε(2003) 5007]
(Κείμενο που παρουσιάζει ενδιαφέρον για τον ΕΟΧ)
(2004/36/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχovτας υπόψη:
τη συvθήκη για τηv ίδρυση της Ευρωπαϊκής Κoιvότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), και ιδίως το άρθρο 2 παράγραφοι 2 και 3,
Εκτιμώντας τα ακόλουθα:
(1) Στην απόφαση 97/296/EK της Επιτροπής, της 22ας Απριλίου 1997, για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή(2), αναφέρονται οι χώρες και τα εδάφη από τα οποία επιτρέπονται οι εισαγωγές αλιευτικών προϊόντων για ανθρώπινη κατανάλωση. Στο μέρος I του παραρτήματος της εν λόγω απόφασης απαριθμούνται οι χώρες και τα εδάφη που καλύπτονται από ειδική απόφαση δυνάμει της οδηγίας 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων(3), και στο μέρος II του παραρτήματος αυτού απαριθμούνται οι χώρες και τα εδάφη που ανταποκρίνονται στα κριτήρια του άρθρου 2 παράγραφος 2 της απόφασης 95/408/ΕΚ.
(2) Με τις αποφάσεις της Επιτροπής 2003/40/ΕΚ(4), 2003/39/ΕΚ(5), 2003/37/ΕΚ(6) και 2003/38/ΕΚ(7) καθορίζονται ειδικοί όροι εισαγωγής για αλιευτικά προϊόντα καταγωγής Γουιάνας, Κένυας, Σερβίας και Μαυροβουνίου και Αιγύπτου, αντιστοίχως. Οι χώρες αυτές θα πρέπει, επομένως, να προστεθούν στον κατάλογο του μέρους I του παραρτήματος της απόφασης 97/296/ΕΚ.
(3) Η απόφαση 97/296/ΕΚ θα πρέπει, επομένως, να τροποποιηθεί αναλόγως.
(4) Η παρούσα απόφαση τίθεται σε ισχύ την ίδια ημέρα με τις αποφάσεις 2003/40/ΕΚ και 2003/38/ΕΚ όσον αφορά την εισαγωγή αλιευτικών προϊόντων από τη Γουιάνα και την Αίγυπτο.
(5) Ωστόσο, όσον αφορά την εισαγωγή αλιευτικών προϊόντων από την Κένυα και τη Σερβία και το Μαυροβούνιο, η παρούσα απόφαση τίθεται σε ισχύ την ίδια ημέρα με τις αποφάσεις 2003/39/ΕΚ και 2003/37/ΕΚ.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης αντικαθιστά το παράρτημα της απόφασης 97/296/ΕΚ.
Άρθρο 2
Η παρούσα απόφαση εφαρμόζεται από τις 28 Φεβρουαρίου 2004 όσον αφορά τις εισαγωγές αλιευτικών προϊόντων από την Κένυα και τη Σερβία και το Μαυροβούνιο.
Η παρούσα απόφαση εφαρμόζεται από τις 17 Ιανουαρίου 2004 όσον αφορά τις εισαγωγές αλιευτικών προϊόντων από τη Γουιάνα και την Αίγυπτο.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 23 Δεκεμβρίου 2003.

Labels: 0
3
13
6
18